বিএনপির এই নেতা বলেন, খুলনা সিটি করপোরেশন নির্বাচন যেটি হয়েছে সেটি হচ্ছে ন্যক্কারজনক নির্বাচন। এই নির্বাচনের আগে সব নেতাকর্মীকে ভয়ভীতি দেখানো হয়েছে। এর আগে ৪/৫ শত নেতাকর্মীকে গ্রেফতার করা হয়েছে, সব জায়গায় কারচুপি করা হয়েছে। এই নির্বাচন কমিশনের অধীনে কোনও সুষ্ঠু নির্বাচন হতে পারে না। সুষ্ঠু নির্বাচন করতে হলে নির্বাচন কমিশনকে পুনর্গঠন করতে হবে। সুতরাং এই নির্বাচন কমিশনের অধীনে ফের নির্বাচনে অংশগ্রহণ করবেন কিনা এই বিষয়ে ভেবে দেখবেন।